CELEX: 62012TN0066
Language: ro
Date: 2012-02-13 00:00:00
Title: Cauza T-66/12: Acțiune introdusă la 13 februarie 2012 — Sedghi și Azizi/Consiliul

14.4.2012   
            
            
               RO
            
            
               Jurnalul Oficial al Uniunii Europene
            
            
               C 109/24
            
         Acțiune introdusă la 13 februarie 2012 — Sedghi și Azizi/Consiliul
   (Cauza T-66/12)
   2012/C 109/52
   Limba de procedură: engleza
   
      Părțile
   
   
      Reclamanți: Ali Sedghi (Teheran, Iran) și Ahmad Azizi (Londra, Regatul Unit) (reprezentanți: S. Gadhia și S. Ashley, Solicitors, D. Wyatt, QC, și M. Lester, Barrister)
   
      Pârât: Consiliul Uniunii Europene
   
      Concluziile
   
   Reclamanții solicită Tribunalului:
   
               —
            
            
               anularea, în măsura în care se referă la reclamanți, a Deciziei 2011/783/PESC a Consiliului din 1 decembrie 2011 de modificare a Deciziei 2010/413/PESC privind adoptarea de măsuri restrictive împotriva Iranului (JO L 319 din 2 decembrie 2011, p. 71) și a Regulamentului de punere în aplicare (UE) nr. 1245/2011 al Consiliului din 1 decembrie 2011 de punere în aplicare a Regulamentului (UE) nr. 961/2010 privind măsuri restrictive împotriva Iranului (JO L 319 din 2 decembrie 2011, p. 11); și ca dispoziția în acest sens să fie imediat executorie, fără suspendare;
            
         
               —
            
            
               declararea inaplicabilității articolului 19 alineatul (1) litera (b) și a articolului 20 alineatul (1) litera (b) din Decizia 2010/413/PESC a Consiliului și a articolului 16 alineatul (2) din Regulamentul (UE) nr. 961/2010 al Consiliului, în privința celui de al doilea reclamant;
            
         
               —
            
            
               obligarea pârâtului la plata cheltuielilor de judecată
            
         
      Motivele și principalele argumente
   
   În susținerea acțiunii, reclamanții invocă două motive.
   
               1.
            
            
               Primul motiv, care constă în faptul că
               
                           —
                        
                        
                           niciunul dintre criteriile legale pentru includerea reclamanților pe listă nu este îndeplinit, și că nu există niciun temei de drept sau de fapt pentru această includere; Consiliul a comis o eroare vădită apreciind că includerea reclamanților pe listă este justificată;
                        
                     
         
               2.
            
            
               Al doilea motiv, care constă în faptul că
               
                           —
                        
                        
                           decizia și regulamentul atacate impun restricții nejustificate și disproporționate privind drepturile fundamentale ale reclamanților;
                        
                     
         Al doilea reclamant invocă două motive suplimentare, susținând că:
   
               —
            
            
               decizia și regulamentul atacate constituie o restricție nejustificată și disproporționată privind drepturile sale de liberă circulație în Uniunea Europeană; și
            
         
               —
            
            
               Consiliul nu era competent să îl includă pe al doilea reclamant în temeiul politicii externe și de securitate comună, deoarece este vorba de o situație pur internă a Uniunii Europene.